ກອງປະຊຸມການຮ່ວມມືດ້ານປະຕິບັດກົດໝາຍລະຫວ່າງນະຄອນຫຼວງຂອງຈີນ-ອາຊຽນແລະປະເທດອ້ອມຂ້າງໄດ້ຈັດຂຶ້ນຢູ່ນະຄອນຫຼວງປັກກິ່ງປະເທດຈີນໃນວັນທີ 28 ພະຈິກນີ້ ໂດຍມີຜູ້ແທນ 15 ປະເທດ ເຊັ່ນ: ອິນໂດເນເຊຍ, ມາເລເຊຍ, ສິງກະໂປ, ໄທ, ຟິລິບປິນ ແລະຜູ້ແທນຫ້ອງການສະກັດກັ້ນແລະປາບປາມຢາເສບຕິດອົງການສະຫະປະຊາຊາດ ແລະ ສຳນັກເລຂາທິການອົງການຕຳຫຼວດອາຊຽນເຂົ້າຮ່ວມ.
ກອງປະຊຸມດັ່ງກ່າວເນັ້ນປັບປຸງກົນໄກການປະສານງານວຽກງານຕຳຫຼວດລະຫວ່າງພາກສ່ວນປະຕິບັດກົດໝາຍນະຄອນຫຼວງຂອງປະເທດຕ່າງໆ ເພື່ອແລກປ່ຽນຖອດຖອນບົດຮຽນ ແລະ ພັດທະນາຮ່ວມກັນ.
ກອງປະຊຸມທີ່ມີຫົວຂໍ້ "ເພີ່ມທະວີການຮ່ວມມືປະຕິບັດກົດໝາຍ ເພື່ອຮັບປະກັນຄວາມໝັ້ນຄົງພາກພື້ນ" ໄດ້ປຶກສາຫາລືແລະແລກປ່ຽນຄວາມເຫັນ ໂດຍປິ່ນອ້ອມການຕໍ່ຕ້ານລັດທິກໍ່ການຮ້າຍ, ອາຊະຍາກຳຂ້າມຊາດທີ່ມີການຈັດຕັ້ງ, ອາຊະຍາກຳເສດຖະກິດ, ອິນເຕີເນັດ, ການຄ້າຢາເສບຕິດ, ການຄ້າຂາຍເດັກນ້ອຍແລະແມ່ຍິງ, ການຄ້າຢາມຶນຜິດກົດໝາຍ, ການຄ້າຢາປົວພະຍາດທາງຈິດໃຈ ແລະ ການຄ້າສານເຄມີທີ່ໃຊ້ໃນການຜະລິດຢາເສບຕິດ ແລະ ການປ້ອງກັນຜົນປະໂຫຍດຢູ່ຕ່າງປະເທດຂອງບັນດາປະເທດ.